6. โครงการในอนาคต

1. โครงการศึกษาและพัฒนาอสังหาริมทรัพย์เพื่อการพาณิชย์และที่อยู่อาศัย

สืบเนื่องจากความต้องการในการใช้พื้นที่เพื่อการพาณิชย์ เช่น ห้างสรรพสินค้า, ร้านค้า
และร้านอาหาร รวมทั้งเพื่อการอยู่อาศัย เช่น หอพัก, แฟลต, คอนโดมิเนียม และอพาร์ตเม้นต์
ของผู้ที่อยู่ในเขตส่งเสริมอุตสาหกรรมนวนคร ปทุมธานี และเขตประกอบการอุตสาหกรรม นวนคร
นครราชสีมา มีมากขึ้นอย่างต่อเนื่อง และเพื่อเป็นการเพิ่มรายได้
และเป็นการขยายการลงทุนในธุรกิจอื่นที่สืบเนื่องกับธุรกิจหลักของบริษัท นวนคร จำกัด (มหาชน)
ทางผู้บริหารและคณะกรรมการบริษัท
เห็นชอบในการทำการศึกษาโครงการพัฒนาอสังหาริมทรัพย์เพื่อการพาณิชย์ และการอยู่อาศัย

และขณะนี้ทาง ฝ่ายพัฒนาธุรกิจ ได้ดำเนินการศึกษาถึงความต้องการของลูกค้าในโครงการทั้ง 2
โครงการ และพบว่าลูกค้าส่วนใหญ่เห็นชอบให้บริษัท นวนคร จำกัด (มหาชน)
ทำโครงการสนับสนุนในด้านอสังหาริมทรัพย์เพื่อการพาณิชย์ และที่อยู่อาศัย ปัจจุบัน
บริษัทได้ว่าจ้างบริษัทผู้เชี่ยวชาญทางการตลาดของภาคอสังหาริมทรัพย์(Brand Salon)
มาทำการศึกษาความเป็นไปได้ของโครงการเหล่านี้

ทั้งนี้ ทางบริษัทคาดว่าภายในปี 2550 นี้ การศึกษาความเป็นไปได้จะแล้วเสร็จ

2. การศึกษาความเป็นไปได้ของโครงการโรงผลิตไฟฟ้าเพื่อการอุตสาหกรรม

บริษัท นวนคร จำกัด (มหาชน) จากการที่จำนวนโรงงานในเขตส่งเสริมอุตสาหกรรมนวนคร
ปทุมธานี
มีเพิ่มขึ้นตามลำดับปริมาณการใช้ไฟฟ้ามีมากขึ้นอย่างต่อเนื่องและความต้องการในการใช้ไฟฟ้าที่มีความเสถียรมีมาก
ทำให้ทีมผู้บริหารของบริษัท นวนคร จำกัด (มหาชน)
เห็นควรทำการศึกษาความเป็นไปได้ของโครงการโรงผลิตไฟฟ้าเพื่อการอุตสาหกรรมในการสำรวจความต้องการของลูกค้า
และเนื่องจากเป็นโครงการที่ต้องการความเชี่ยวชาญสูง การศึกษาความเป็นไปได้ของโครงการนี้
ทางบริษัทจึงอยู่ระหว่างการดำเนินการศึกษา โดยได้ร่วมมือกับบริษัทขนาดใหญ่
ที่มีประสบการณ์และความเชี่ยวชาญทางด้านนี้ เพื่อศึกษาความเป็นไปได้อย่างแท้จริง

3. โครงการขยายความสามารถของโรงบำบัดน้ำเสีย (ปทุมธานี)

เนื่องจากปริมาณการใช้น้ำของโรงงานในเขตส่งเสริมอุตสาหกรรมนวนคร ปทุมธานี
มีมากขึ้นอย่างต่อเนื่อง ประกอบกับมีจำนวนโรงงานตั้งใหม่เพิ่มมากขึ้น ดังนั้น
ปริมาณความต้องการในการบำบัดน้ำเสียมีมากขึ้น ทั้งนี้
โรงบำบัดน้ำเสียของเขตส่งเสริมอุตสาหกรรมนวนคร ปทุมธานี ได้เริ่มทำการบำบัดน้ำเสียในหน่วยที่
1 ปี 2517 และในหน่วยที่ 2 ปี 2530 นับเป็นเวลากว่า 33 ปี แล้ว
ซึ่งประสิทธิภาพและเทคโนโลยีนั้นค่อนข้างล้าสมัยแล้วประกอบทั้งทางบริษัทมีนโยบายดูแลรักษาคุณภาพของสิ่งแวดล้อม
จึงได้มีนโยบายจัดทำและพัฒนาโรงงานบำบัดน้ำเสียที่มีขีดความสามารถเพิ่มขึ้น
โดยใช้เทคโนโลยีที่ทันสมัยและเพื่อช่วยดูแลรักษาคุณภาพของสิ่งแวดล้อมให้ดียิ่งขึ้น

ในปี 2550 บริษัทฯ ได้วางแผนการพัฒนาขีดความสามารถในการบำบัดน้ำเสียมากขึ้นกว่าเดิม
เพื่อรองรับการขยายตัวของโรงงานต่างๆ ในเขตส่งเสริมอุตสาหกรรมนวนคร ปทุมธานี
โดยมุ่งเน้นการใช้เทคโนโลยีที่ทันสมัยและมีประสิทธิภาพมากขึ้น โดยบริษัทฯ
ได้พิจารณาดำเนินโครงการออกแบบรวมก่อสร้างระบบบำบัดน้ำเสียกลางนวนคร (ส่วนขยาย)
มีระยะเวลาของโครงการรวม 17 เดือน กำหนดแล้วเสร็จโครงการในเดือน มีนาคม 2552
โดยออกแบบระบบบำบัดน้ำเสียให้มีขีดความสามารถในการรองรับน้ำเสียเพิ่มขึ้นจากเดิม 26,000
ลูกบาศก์เมตรต่อวัน เป็น 40,000 ลูกบาศก์เมตรต่อวัน ในระยะแรก
และวางแผนการขยายเพิ่มขึ้นเป็น 50,000 ลูกบาศก์เมตรต่อวัน ในระยะที่สอง ต่อไป

  ความคืบหน้าในการดำเนินโครงการ

บริษัทได้ทำสัญญาว่าจ้างให้บริษัทผู้รับเหมา ได้แก่ บริษัท ส. นภา จำกัด
เป็นผู้รับเหมาในโครงการออกแบบรวมก่อสร้างระบบบำบัดน้ำเสียกลางนวนคร (ส่วนขยาย)
ปัจจุบันบริษัทได้เริ่มดำเนินโครงการออกแบบรวมก่อสร้างระบบบำบัดน้ำเสียกลางนวนคร
(ส่วนขยาย) ตั้งแต่เดือน ตุลาคม 2550 โดยเป็นการก่อสร้างในระยะที่ 1
ซึ่งเป็นการก่อสร้างและปรับปรุงระบบบำบัดน้ำเสียเพื่อให้สามารถรองรับปริมาณน้ำเสียได้ 40,000
ลูกบาศก์เมตรต่อวัน
มีกำหนดแล้วเสร็จพร้อมเดินระบบบำบัดจนได้น้ำทิ้งที่มีคุณภาพเป็นไปตามเกณฑ์มาตรฐานของกรมโรงงานอุตสาหกรรม
ภายในเดือน มีนาคม 2552

4. โครงการพัฒนาระยะที่ 2 ของเขตประกอบการอุตสาหกรรมนวนคร (นครราชสีมา)

  สืบเนื่องจากที่บริษัทมีแผนดำเนินโครงการเขตประกอบอุตสาหกรรมแห่งใหม่ในพื้นที่เขตส่งเสริมการลงทุนเขต
  3 บนทางหลวงแผ่นดินหมายเลข 2 (ถนนมิตรภาพ) บริเวณหลักกิโลเมตรที่ 230 ตำบลนากลาง
  อำเภอสูงเนิน จังหวัดนครราชสีมา ปัจจุบันโครงการเขตประกอบการอุตสาหกรรมนวนคร
  (นครราชสีมา) มีพื้นที่ทั้งสิ้นประมาณ 1,903 ไร่ แบ่งพื้นที่โครงการทั้งหมดออกเป็น ดังนี้
  โดยบริษัทได้ทำการพัฒนาระยะที่ 1 แล้วเสร็จ ทั้งนี้โครงการพัฒนาระยะที่ 2
  ของเขตประกอบการอุตสาหกรรมนวนคร (นครราชสีมา) เป็นโครงการสืบเนื่อง
  บริษัทจึงดำเนินการพัฒนาที่ดินในระยะที่ 2 ต่อไป ซึ่งรายละเอียดของระยะต่างๆ มีดังนี้

  1.1 ระยะที่ 1 มีพื้นที่ขาย 544 ไร่

  1.2 ระยะที่ 2 มีพื้นที่ ขาย 423 ไร่

  1.3 ระยะที่ 3 มีพื้นที่ ขาย 332 ไร่

  ความคืบหน้าในการดำเนินโครงการ

  ปัจจุบันบริษัทได้ทำสัญญาว่าจ้างให้บริษัทผู้รับเหมาดำเนินการก่อสร้างระบบสาธารณูปโภคเฟสที่ 1
  แล้วเสร็จ และกำลังดำเนินงานพัฒนาพื้นที่ในเฟสที่ 2 อยู่
  ปัจจุบันเขตประกอบการอุตสาหกรรมนวนคร (นครราชสีมา)
  ได้รับการอนุมัติการส่งเสริมการลงทุนจาก BOI เรียบร้อยแล้ว เมื่อวันที่ 24 สิงหาคม 2548
  ซึ่งผู้ประกอบการที่ตั้งโรงงานภายในโครงการจะได้รับสิทธิประโยชน์ในฐานะผู้ประกอบการบนพื้นที่เขต
  3 ทุกประการ